డార్లింగ్ కృష్ణ

నాగప్ప సునీల్ కుమార్ (జననం 1985 జూన్ 12), ఆయన ప్రధానంగా కన్నడ చిత్రసీమకు చెందిన భారతీయ నటుడు. ఆయన ఫిలింఫేర్ అవార్డ్స్ సౌత్, సౌత్ ఇండియన్ ఇంటర్నేషనల్ మూవీ అవార్డ్‌లతో సహా అనేక ప్రశంసలను అందుకున్నాడు. ఆయనను వృత్తిపరంగా డార్లింగ్ కృష్ణ అని పిలుస్తారు.

జాకీ (2010)తో డార్లింగ్ కృష్ణ తన సినీ రంగ ప్రవేశం చేశాడు. 2013 చిత్రం మదరంగిలో అతని నటనకు, ఆయన ఉత్తమ పురుష తొలి నటుడిగా సైమా (SIIMA) అవార్డు - కన్నడ నామినేషన్ ను అందుకున్నాడు. తన అరంగేట్రం తర్వాత, ఆయన కన్నడ సోప్ ఒపెరా కృష్ణ రుక్మిణిలో నటించాడు. ఆయన దర్శకత్వం వహించిన తొలి చిత్రం లవ్ మాక్‌టైల్ (2020), దాని సీక్వెల్ లవ్ మాక్‌టైల్ 2 (2022)లతోనూ తన కెరీర్‌ ఒక మలుపు తిరిగింది.

ఆయన ఉత్తమ నటుడిగా ఫిల్మ్‌ఫేర్ క్రిటిక్స్ అవార్డ్ – కన్నడ, సైమా అవార్డు ఉత్తమ చిత్రం – కన్నడలను గెలుచుకున్నాడు. లక్కీ మ్యాన్ (2022), కౌసల్య సుప్రజా రామ (2023)లతో ఆయన మరింత విజయం సాధించాడు.

 బాల్యం, విద్యాభ్యాసం 
డార్లింగ్ కృష్ణ 1985 జూన్ 12న కర్ణాటకలోని మైసూర్‌లో సునీల్ కుమార్ నాగప్పగా జన్మించాడు. అతని తండ్రి నాగప్ప రిటైర్డ్ పోలీసు అధికారి. బెంగళూరులో డార్లింగ్ కృష్ణ ఎంబీఏ పూర్తి చేశాడు.

 వ్యక్తిగత జీవితం 
నాగప్ప సునీల్ కుమార్ తన మొదటి కన్నడ సీరియల్ కృష్ణ రుక్మిణి (2011) విజయవంతమైన తర్వాత తన పేరును కృష్ణగా మార్చుకున్నాడు.

డార్లింగ్ కృష్ణ 2013 చిత్రం నామ్ దునియా నామ్ స్టైల్ సెట్స్‌లో నటి మిలానా నాగరాజ్‌ను కలిసాడు. డార్లింగ్ కృష్ణ, తన సహనటి అయిన మిలనా నాగరాజ్‌ను బెంగుళూరు శివార్లలో ఒక ప్రైవేట్ సాంప్రదాయ వేడుకలో 2021 ఫిబ్రవరి 14న వివాహం చేసుకున్నాడు.

 మీడియా 

 కన్నడ చిత్రసీమలో అత్యంత ప్రామిసింగ్ నటుల్లో నాగప్ప సునీల్ కుమార్ ఒకడు. కాగా, అతను కథానాయకుడిగా నటించిన మొదటి చిత్రం మదరంగి అతనికి "డార్లింగ్ కృష్ణ" అనే బిరుదును తెచ్చిపెట్టింది.
 2020లో బెంగళూరు టైమ్స్ 30 మంది మోస్ట్ డిజైరబుల్ మెన్ లిస్ట్‌లో ఆయన 12వ స్థానంలో నిలిచాడు.

 డార్లింగ్ కృష్ణ 2020లో తన సొంత ప్రొడక్షన్ హౌస్ "కృష్ణా టాకీస్"ని ప్రారంభించాడు. లవ్ మాక్‌టైల్ (2020), లవ్ మాక్‌టైల్ 2 (2022) చిత్రాలకు సహ-నిర్మాతగా వ్యవహరించాడు.

 మూలాలు 
వర్గం:1985 జననాలు
వర్గం:కన్నడ సినిమా నటులు
వర్గం:భారతీయ సినిమా నటులు
వర్గం:భారతీయ టెలివిజన్ నటులు